Dragutin Zelenović
<s>Dragutin Zelenović (Sirig, Kraljevina SHS, 19. maj 1928) je redovni profesor na Fakultetu tehničkih nauka Univerziteta u Novom Sadu (u penziji), dopisni član SANU i bivši premijer Srbije.</s><s>Rođen je u Sirigu kao sin koloniste iz Gacka u Hercegovini.</s>

<s>Bio je rektor Univerziteta u Novom Sadu, kao i predstavnik SAP Vojvodine u kolektivnom Predsedništvu Socijalističke Federativne Republike Jugoslavije.</s><s>Za člana VANU izabran je 1987, a za dopisnog člana SANU 1991. godine (Odeljenje tehničkih nauka).</s><s>Godine 1991. postao je član Socijalističke partije Srbije.</s>

<s>U skupštini je 15. januara 1991. izabran za predsednika prve Vlade Republike Srbije, na predlog Slobodana Miloševića, nakon pobede SPS-a na izborima u decembru 1990. godine.</s>

<s>Zelenović je izgubio podršku partijskog vrha nakon uličnih demonstracija u Beogradu koje je organizovao Vuk Drašković u martu 1991. godine.</s><s>Milošević je preuzeo ulogu pregovarača pod izgovorom da je Zelenović zauzet rešavanjem stečaja u jednoj od vojvođanskih fabrika.</s><s>Milošević je tada demonstrante proglasio za izdajnike i izveo tenkove na ulice.</s><s>Zelenović je u intervjuu datom NIN-u izjavio da je on ruža među korovom u SPS-u.</s>

<s>U junu 1991. opozicija je zahtevala formiranje nove vlade.</s><s>Zelenovićev dugogodišnji rival Budimir Košutić imenovan je za zamenika predsednika Vlade.</s><s>Dragutin Zelenović je 11. decembra 1991. podneo ostavku.</s><s>Zamenio ga je Radoman Božović.</s>

<s>Vidi još 
 Spisak predsednika Vlada Srbije
 Vlada Dragutina Zelenovića</s>

<s>Reference</s>

<s>Srpski političari
Predsednici Vlade Republike Srbije
Članovi Predsedništva SFRJ
Dopisni članovi SANU
Biografije, Temerin
Biografije, Gacko</s>

